.Tema 5: LA DOMINACIÓ EUROPEA DEL MÓN ( 1870-1914).
5.1. La Segona Revolució Industrial.
El darrer terç del segle XIX, un seguit d’innovacions tecnològiques van impulsar una segona fase de la industrialització, que hem anomenat Segona Revolució Industrial.
Innovacions Principals: 
. L’ús de dues fonts d’energia noves, l’electricitat i el petroli, que van destronar el carbó.
.Els nous mitjans de transport que reduïren el cost i la durada dels viatges.
.L’expansió de xarxes de telegrafia i el telèfon van permetre la difusió instantània d’informació, cosa que no podia fer l’antic correu postal.
.El desenvolupament de productes nous ( vidre, fibres artificials, adobs i tints químics, cautxú, explosius), juntament amb el de les noves fonts d’energia, va impulsar sectors productius nous.
.Aquestes innovacions tecnològiques van anar acompanyades d’una nova ORGANITZACIÓ DEL CAPITAL I DEL TREBALL amb l’aplicació del Taylorisme, que activà un procés de concentració industrial.
.La Segona Revolució Industrial va canviar l’estructura de la producció mundial. La Gran Bretanya va cedir part del seu poder industrial i financer a nous competidors, com ara Alemanya, França i els EEUU.


 5.2. L’augment del comerç.
El volum del comerç internacional es va multiplicar per set entre els anys 1850 i 1914, gràcies als progressos del transport( xarxes de ferrocarrils transcontinentals, obertura dels canals de Suez, el 1869, i de Panamà, el 1914) i la producció massiva de béns cada vegada més diversificats que va permetre que se’n reduís el preu.
.El Comerç Interior tingué una gran expansió. L’augment dels SALARIS DELS OBRERS i els SISTEMES DE VENDA NOUS ( a terminis i mitjançant préstecs bancaris) van inaugurar l’era del consum de masses.( generaren més consumidors per absorbir l’augment de la producció).
5.3. Creixement demogràfic i migracions.
.UNA NOVA FASE DE CREIXEMENT DE LA POBLACIÓ EUROPEA: 1. La millora de la DIETA com a RESULTAT DE LA REDUCCIÓ DELS PREUS DELS ALIMENTS, els 2.PROGRESSOS MÈDICS i SANITARIS i el desenvolupament econòmic.
.El creixement demogràfic anà acompanyat d’una baixada de l’OCUPACIÓ A CAUSA DE LA GRAN DEPRESSIÓ agrària a Europa: l’emigració pujà molt , animada per la possibilitat de progressar al Nou Món.
.1880-1915: 32 milions d’europeus abandonaren el continent, un 59,4% marxaren cap als EEUU.



5.3. La Formació d’Imperis Colonials                                                  20/4/16
5.3.1. Les causes de l’imperialisme.
A la darreria del segle XIX, EL PROGRÉS DE LA INDUSTRIALITZACIÓ I LA COMPETÈNCIA entre PAÏSOS van empènyer les PRINCIPALS POTÈNCIES EUROPEES a CONQUERIR I A COLONITZAR moltes zones del món ( Imperialisme).
.LES CAUSES DE L’IMPERIALISME
.1) POLÍTIQUES i DEMOGRÀFIQUES: El domini dels mars i la possessió de colònies eren un signe de PODER POLÍTIC i DE PRESTIGI INTERNACIONAL.
.Els territoris conquerits van permetre que L’EXCEDENT DE POBLACIÓ europeu s’hi ESTABLÍS.
.2) ECONÒMIQUES: Europa dominava l’ECONOMIA MUNDIAL i les SEVES INDÚSTRIES aspiraven a ampliar els MERCATS per vendre els EXCEDENTS DE PRODUCCIÓ i invertir capitals allà on es poguessin obtenir taxes de beneficis més grans.
. Els europeus explotaren els recursos colonials aprofitant el BAIX COST DE LA MÀ D’OBRA INDÍGENA.
3) CULTURALS I IDEOLÒGIQUES: La conquesta colonial es basava en una CONCEPCIÓ RACISTA que considerava a la raça blanca superior.
.Els europeus creien que tenien una MISSIÓ CIVILITZADORA sobre les races suposadament inferiors que els empenyia a PORTAR LA SEVA CULTURA, LA SEVA RELIGIÓ( evangelització) i les seves formes de vida per treure´ls de la “barbàrie”.
El Colonialisme també va contribuir a l’EXALTACIÓ NACIONALISTA dels grans estats europeus. La seva superioritat els legitimava a DOMINAR EL MÓN.
5.3.2. L’Expansió Colonial.
Al darrer terç del segle XIX, la RIVALITAT ENTRE POTÈNCIES EUROPEES desfermà UNA VERITABLE CURSA COLONIAL PER CONQUERIR MÉS TERRITORIS I DOMINAR-LOS.
.ÀFRICA: . El Projecte britànic ( domini de la façana oriental de Nord a Sud).; . El Projecte Francès ( domini d’una franja d’est a oest).
.Conferència Internacional de Berlín ( 1885): estipularen les condicions perquè les nous metròpolis ocupessin NOUS TERRITORIS I S’ESTABLIREN LES NOVES ÀREES D’INFLUÈNCIA.
. ÀSIA: La colonització britànica es centrà a l’ÍNDIA, BIRMÀNIA, MALÀISIA I controlaren Austràlia.
.França obtingué Indoxina.
. Malgrat que la Xina no va ser ocupada per cap país , els anglesos establiren enclavaments comercials, com ara Hong Kong. Entre el 1885 i el 1911, altres potències hi obtingueren zones d’influència.
5.3.3. La resistència a la conquesta.
La superioritat TÈCNICA i MILITAR DE LES METROPÒLIS comportà que la conquesta de les colònies fos ràpida. Tot i així, es produïren revoltes dels pobles autòctons contra l’ocupació estrangera.
.L’any 1857, els sipais es rebel.laren contra el domini britànic, però foren derrotats.
.Al sud d´`Africa, les tribus zulus es resistiren a la conquesta britànica i l’any 1879 començà una guerra.
.El 1899 va esclatar a la Xina la revolta dels bòxers amb l’objectiu d’expulsar els estrangers.
5.4. L’Organització dels Imperis Colonials.                                     .27/4/16.
5.4.1. L’administració de les colònies.
.SEGONS ELS NOMBRE DE POBLADORS procedents de la METROPÒLI, fem distinció entre colònies d’explotació( una població emigrada que exercia el control polític i econòmic); .colònies de poblament ( que rebien un fort contingent de població procedent de la metropòli).
.TIPUS DE DOMINACIÓ PRINCIPALS VAN SER:
.Colònia: el territori conquerit no tenia govern propi i depenia totalment de la metròpoli. El governador, un grup de funcionaris reduït i un exèrcit d’ocupació exercien el control.
.Exemples: Índia Britànica, a Rhodèsia, al Congo Belga, a l’Àfrica Equatorial Francesa,
.Protectorat: el territori conservava un govern indígena, tot i que gran part de les funcions rellevants les exercia la metròpoli, com ara el comandament de l’exèrcit i la política exterior.
.Exemples: Egipte i Birmània van ser protectorats britànics; i el Marroc, Tunísia, Laos i Cambodja, protectorats francesos.
.Domini: El territori tenia una organització política pròpia, però estava sotmès a la sobirania britànica.
.Exemples: el Canadà, Austràlia, Nova Zelanda i la Unió Sud-Africana.
.Concessió: era una zona cedida a la metròpoli durant un temps determinat.
.Exemples: Hong-Kong.
.Enclavament estratègic: era un petit territori situat en un lloc decisiu per assegurar el control marítim, afavorir el comerç i garantir la defensa.
.Exemples: Singapur, el Canal de Suez i Gibraltar eren enclavaments britànics.
.Mandat: era un territori colonial que havia estat dels països vençuts en la Primera Guerra Mundial ( Alemanya, Imperi Turc), i que estava administrat sota supervisió de la Societat de Nacions.
.Exemples: el Líban i Síria van ser mandats francesos, i l’Iraq i Palestina, britànics.
.Territori metropolità: Una colònia de poblament en la qual els colons estaven representats per les institucions de la metròpoli. Algèria estava considerada a tots els efectes com una província francesa d’ultramar.
5.4.2. L’impacte sobre els pobles colonitzats.
Els colonitzadors establiren com a PRIORITAT els seus INTERESSOS ECONÒMICS o POLÍTICS, i ignoraren la història i els trets propis de les POBLACIONS INDÍGENES (tribals, religiosos o lingüístics).

.En l’economia.
Comportà l’expropiació de terres als natius per crear grans plantacions, i això va suposar un retrocés de l’agricultura de subsistència en favor de la monocultura de productes d’exportació; .l’espoliació de les riqueses naturals ( minerals, metalls preciosos, petroli....); i el començament d’una dependència econòmica.
Les metròpolis van impulsar la construcció de grans infraestructures per explotar i comunicar els territoris conquerits.
.En la política i la societat.
L’establiment de límits entre imperis va unir ètnies enfrontades i va dividir antigues nacions per mitjà de fronteres artificials.
.En la cultura.
A Àfrica, on predominava la cultura oral, s’hi va produir una notable aculturació i una pèrdua d’identitat més gran que l’Àsia, on civilitzacions com ara la xinesa o l´Índia eren dipositàries d’un llegat mil.lenari.
[bookmark: _GoBack]Contribuí a alfabetitzar els natius, l’objectiu principal era inculcar la superioritat dels valors de la civilització occidental.





